Спорт – бұл тек қана ең жоғары дәрежелі табыс көрсеткіші емес.  Бұл, ең алдымен денсаулық, ширақтық және жақсы көңіл-күй еліне жеткізер бастау жол.Ал дені сау ұрпақ – бұл мықты ұлыс, мықты ел! Дәл осындай ұранмен мектеп оқушыларына арнап Спорт және Денсаулық күні спорттық іс-шара өткізілді.

**Мақсаты:** түрлі спорт түрлерінен жарыстарға араластыра отырып салауатты өмір салтын қолдайтын ұрпақ тәрбиелеу.

Спорт және Денсаулық күнін дене шынықтыру мұғалімі Турсунбаев А.К келесі сөздермен ашты: «Денсаулық – бұл барлық кезеңдердегі сарқылмас байлық. Ал ол байлық балалық кезден бастау алады. Сендердің денсаулықтарың жер қойнауында жатқан қазына сияқты, ал оны тауып алу үшін көптеген күш керек».

Сосын музыканың сүйемелдеуімен орта және жоғарғы буын оқушылары арасында шынықтыру жаттығулары, кросс жүргізілді.

Кросс жеңімпаздары:

Ер балалар арасында -

1 орын – Олжабаев Дидар

2 орын – Тегисов Данат

3 орын – Насихат Сейфуллин.

Қыз балалар арасында -

1 орын– Турсунбаева Султанна

2 орын – Төлеулова Зарина

3 орын – Қуаныш Ділназ

Спорт және Денсаулық күнінің соңында дене шынықтыру мұғалімі Турсунбаев А.К «Дені сау балаларға – ашық күн» атты науқан өткізді.

Балалар салауатты өмір салтына деген құлшынысын көрсете отырып, өзінің денсаулығы мен көңіл-күйін сипаттай алатын нақтылы күн сәулесінің түсін таңдап отырды:

Жасыл түс – менің денім сау;

Сары – мені бірдеңе мазалайды;

Қызыл  – мен сырқатпын.

Бұл іс-шараға қатыса отырып балалардың санасында салауатты өмір салтының негізгі ұстанымдары мен жеткіншек ағзасына жаман әдеттердің келтіретін зияны жайлы нақты түсінік қалыптасады, дене қалпын сақтап қалу үшін дене шынықтырумен айналысуға деген құлшынысы қалыптасады.

Спорт және Денсаулық күнінің соңында жеңімпаздар мақтау қағаздарымен марапатталды.